– Паведамленне аб страшным здарэнні паступіла ў Шчучынскі РАУС у нядзелю каля дзевяці гадзін вечара, – расказвае старшы памочнік пракурора Шчучынскага раёна Кацярына Алегаўна Шыманская. – Падлетка, які вісеў спінай да сцяны на шнуры для бялізны, складзеным удвая і працягнутым у металічную пятлю, якая мацавалася ў жалезабетонную сцяну на ўзроўні трэцяга паверха, заўважылі вучні ліцэя. Ніякіх перадсмяротных запісак не знойдзена. У выніку праведзенага судова-медыцынскага даследавання ўстаноўлена, што смерць наступіла ў выніку механічнай асфіксіі з-за здаўлення шыі пятлёю.